system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Comuna Buciumeni, Galați?
assistant
Buciumeni este o comună în județul Galați, Moldova, România, formată din satele Buciumeni (reședința), Hănțești, Tecucelu Sec și Vizurești.

Așezare 
Comuna se află în extremitatea nord-vestică a județului, în Colinele Tutovei, la limita cu județul Vrancea. Este străbătută de șoseaua județeană DJ252, care o leagă spre sud de Nicorești și Cosmești (unde se termină în DN24), și spre nord în județul Vrancea de , Homocea (unde se intersectează cu DN11A) apoi mai departe în județul Bacău de Huruiești, Găiceana, Pâncești, Parincea, Ungureni și Buhoci (unde se termină în DN2F). Prin sudul comunei trece și șoseaua județeană DJ252G, care duce spre sud-vest la Nicorești și spre est la  și  (unde se termină în același DN24).

Istorie 
La sfârșitul secolului al XIX-lea, comuna făcea parte din plasa Nicorești a județului Tecuci și era formată din satele Argea, Braniștea, Buciumeni, Hânțești, Tecucelu Sec și Vizurești, având în total 2396 de locuitori. În comună funcționau cinci biserici și două școli: cea din Buciumeni cu 47 de elevi (dintre care 12 fete) și cea din Vizurești cu 42 de elevi (dintre care 2 fete). Anuarul Socec din 1925 o consemnează în aceeași plasă, având 3356 de locuitori în satele Argeaua, Buciumeni, Hânțești, Tecucelu Sec și Vizurești.

În 1950, comuna a fost arondată raionului Tecuci din regiunea Putna, apoi (după 1952) din regiunea Bârlad și (după 1956) din regiunea Galați. În 1968, a trecut la județul Galați, satul Argeaua fiind transferat comunei Ploscuțeni din județul Vrancea.

Monumente istorice 
Un singur obiectiv din comuna Buciumeni este inclus în lista monumentelor istorice din județul Galați ca monument de interes local: monumentul istoric de arhitectură biserica „Sf. Treime” datând din 1800, aflată la  nord de satul Buciumeni, în pădurea Buciumeni. Mai există și vestigii ale Valului lui Athanaric, un sit arheologic prezent în mai multe comune.

Demografie 

Conform recensământului efectuat în 2021, populația comunei Buciumeni se ridică la 2.156 de locuitori, în scădere față de recensământul anterior din 2011, când fuseseră înregistrați 2.326 de locuitori. Majoritatea locuitorilor sunt români (92,16%). Din punct de vedere confesional, majoritatea locuitorilor sunt ortodocși (91,79%), iar pentru 7,98% nu se cunoaște apartenența confesională.

Politică și administrație 
Comuna Buciumeni este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Cultură 
La Buciumeni și-a petrecut viața parașutista Smaranda Brăescu. Școala din localitatea Buciumeni poartă numele Sfinților Arhangheli Mihail și Gavril.

Personalități născute aici 

 Natalia Negru (1882 - 1962), profesoară, poetă, prozatoare și traducătoare, membru fondator al Societății Scriitorilor Români.
 Constantin N. Ifrim (n. 1884 — d. 1960), Director al Ateneului Popular din Tătărași și cu funcția de inspector general în cadrul Fundației Culturale Regale „Principele Carol”;
 Smaranda Brăescu (1897 - 1948), prima femeie parașutist cu brevet din România.

Note

Vezi și 
 Smaranda Brăescu
 Natalia Negru
 Dimitrie Negru
 Mănăstirea Buciumeni

Buciumeni